
	1. Parengto projekto tikslai ir uždaviniai.
Pagrindinis sprendimo projekto tikslas – sudaryti viešosios įstaigos Šilutės ligoninės stebėtojų tarybą.


	2. Kaip šiuo metu yra sureguliuoti projekte aptarti klausimai.

	[bookmark: n_1]Vadovaujantis Lietuvos Respublikos vietos savivaldos įstatymo 15 straipsnio 3 dalies 2 punktu, Lietuvos Respublikos sveikatos priežiūros įstaigų įstatymo 33 straipsnio 1 ir 3 dalimis, viešosios įstaigos Šilutės ligoninės įstatais, patvirtintais Šilutės rajono savivaldybės mero 2025 m. gegužės 16 d. potvarkiu Nr. M1-281 „Dėl viešosios įstaigos Šilutės ligoninės įstatų patvirtinimo“, atsižvelgiant į viešosios įstaigos Šilutės ligoninės 2026 m. liepos 22 d. raštą Nr. S-315-(1.1.11) „Dėl asmens delegavimo į stebėtojų tarybą“, sudaroma viešosios įstaigos Šilutės ligoninės stebėtojų taryba penkerių metų kadencijai iš dviejų Šilutės rajono savivaldybės mero paskirtų asmenų, dviejų Šilutės rajono savivaldybės tarybos paskirtų asmenų ir vieno įstaigos pagal Lietuvos Respublikos darbo kodeksą veikiančio darbuotojų atstovo paskirto asmens.
Į stebėtojų tarybą negali būti paskirtas įstaigos vadovas, įstaigos vadovo pavaduotojas, padalinių ir filialų vadovai, vyriausiasis finansininkas (buhalteris), asmuo, kuris dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijoje, veikiančioje prie Sveikatos apsaugos ministerijos.


	3. Kokių pozityvių rezultatų laukiama.
Priėmus sprendimą, bus sudaryta viešosios įstaigos Šilutės ligoninės stebėtojų taryba penkerių metų kadencijai.


	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamos pasekmės nenumatomos.


	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.
Priėmus šį sprendimą, neteks galios Šilutės rajono savivaldybės tarybos 2024 m. gruodžio 19 d. sprendimas Nr. T1-621 „Dėl viešosios įstaigos Šilutės ligoninės stebėtojų tarybos sudarymo“.


		6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projekto antikorupcinis vertinimas neatliekamas, nes projektu nesukuriamas naujas teisinis reguliavimas ir jis neatitinka Lietuvos Respublikos korupcijos prevencijos įstatymo 8 straipsnyje nustatytų atvejų, kai toks vertinimas yra privalomas.





	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.


	8. Projekto autorius ar autorių grupė.

	Sprendimo projektą rengė Šilutės rajono savivaldybės administracijos Viešųjų paslaugų skyriaus vyriausioji specialistė sveikatos reikalų koordinatorė Gintarė Žvirblienė.


	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Viešoji įstaiga Šilutės ligoninė, stebėtojų taryba, kolegialūs organai.


	10. Kiti, autorių nuomone, reikalingi pagrindimai ir paaiškinimai.
Nėra.

